伍國瑩

伍國瑩，字明石，號琇亭，商名浩官，祖籍中國福建，係廣州十三行怡和行嘅創始人。

生平 
伍國瑩早年從南海學宮輟學，去商人潘振承嘅散貨檔做夥計、船工，後來負責打理帳房。美國番鬼亨德亦讚「好醒目、計數快而準、行號辦事爽利、打包企理、手法靈巧」。
乾隆三十八年，同伯侄伍鋼一齊，喺武夷山做茶葉生意。
乾隆四十二年，第一次以「浩官」嘅名義搞買賣。
乾隆四十九年，喺英國東印度公司嘅扶植底下，伍國瑩開始另起爐灶，創立咗元順行，無耐改行號叫怡和行。
乾隆五十七年，將生意交畀個仔伍秉鈞打理。

國瑩
晉江人
大清商人